אודי בן-מוחה

אודי בן-מוחה (נולד בשנת 1968) הוא קצין בצה"ל בדרגת תת-אלוף. שימש מפקד המכללה הבין-זרועית לפיקוד ולמטה, ראש מטה פיקוד הדרום ומפקד חטיבת כפיר. בן-מוחה נולד וגדל בטבריה. בוגר בית הספר לקציני ים עכו (1986). התגייס לצה"ל בשנת 1986, והתנדב לשייטת 13. לאחר מסלול הכשרה שירת כלוחם בשייטת. בסיום קורס קציני חי"ר עבר לגדוד 13 בחטיבת גולני, שם שימש כמפקד מחלקה. לאחר מכן מונה למפקד פלוגה בגדוד. בהמשך שימש כסגן מפקד גדוד 13. לאחר מכן מונה לסגן מפקד יחידת אגוז. לאחר קורס פו"ם הועלה לדרגת סא"ל, ומונה לראש ענף נשק מסייע גדודי בחטיבת ביסלמ"ח. בשנת 2001 מונה למפקד גדוד 17, והוביל את הגדוד בלחימה בין היתר במהלך מבצע חומת מגן, בתפקיד זה שימש עד שנת 2003. בשנת 2003 מונה למפקד גדוד שמשון, שפעל באותה עת ברצועת עזה. במסגרת זו היה אחראי על אבטחת היישוב נצרים, עד לפינויה במהלך ביצוע תוכנית ההתנתקות. בנוסף הוביל שורה של מבצעים באזור שכונת זייתון וסביבתה. באחד מן המבצעים, מבצע "צעד מזרחי", חדר כוח מן הגדוד ללב שכונת זייתון. במהלך המבצע חוסלו מספר מחבלים מאש מדויקת של צלפי הגדוד, מחבלים נוספים נהרגו במהלך פעולות כירורגיות בתוך הרחובות הצפופים. כוח נוסף מן הגדוד בפיקודו של בן-מוחה ביצע איגוף ופגע במחבלים נוספים. בתקופת פיקודו קיבל הגדוד מכתב הערכה אישי מהרמטכ"ל על הצלחתו במבצעים אלו. פלוגת החוד הגדודית בלטה בהצלחתה במספר התקלויות עם מחבלים וזכתה להערכה רבה. הצטיינות הגדוד שימשה ככר נרחב לכתיבת טכניקות קרביות באותה העת. את תפקידו בגדוד סיים בשנת 2005. בשנת 2005 הועלה לדרגת אל"ם ומונה למפקד חטיבת הערבה, תפקיד בו כיהן עד שנת 2007, במקביל שימש כמפקד צוות בקורס מפקדי פלוגות ומפקדי גדודים ולאחר מכן כמפקד קורס מג"דים במילואים. ב-28 בפברואר 2007 מונה להקים ולשמש כמפקד חטיבת שגיא, וכיהן בתפקיד עד אפריל 2008. ב-30 באפריל 2008 מונה למפקד חטיבת יהודה, ושימש בתפקיד עד 16 במאי 2010. לאחר לימודים באוניברסיטה לביטחון לאומי, בארצות הברית, מונה ב-26 ביוני 2011 למפקד חטיבת כפיר, ושימש בתפקיד עד 25 ביולי 2013. באוגוסט 2013 הועלה לדרגת תא"ל ומונה לראש מטה פיקוד הדרום, ושימש בתפקיד בין היתר במהלך מבצע צוק איתן, בתפקיד זה שירת עד מאי 2016. ביוני 2016 מונה למפקד המכללה הבין-זרועית לפיקוד ולמטה, תפקיד אותו מילא עד אוקטובר 2019. במלחמת חרבות ברזל, גויס למילואים לחטיבה הדרומית ושימש אחראי על מערכת מעקב אחר עזתים למיטוב פעולות צה"ל במהלך התמרון הקרקעי ברצועת עזה בן-מוחה הוא דוקטורט בבית הספר למדעי-המדינה, המחלקה ליחסים בין־לאומיים, ועמית מחקר בקתדרת חייקין לגאואסטרטגיה, אוניברסיטת חיפה. אלישיב שמשי, "ארדוף אויביי ואשיגם", הוצאת מודן והוצאת משרד הביטחון, 2019 חנן גרינברג, "בחברון נפל האסימון: שלב האלימות נגמר", באתר ynet, 7 במאי 2010 עפרי שובל, בשנת 59' נרצח יאיר פלד, מפקד סיירת צנחנים. אבל מי רצח את רוצחיו? חשיפה, באתר הארץ, 16 בספטמבר 2010 יואב זיתון, מח"ט כפיר: גדוד נצח יהודה - לא גטו שחור בצבא, באתר ynet, 10 באפריל 2012 לילך שובל, כתבתנו לענייני צבא, "הגדוד החרדי עובד אצלנו מצוין", באתר ישראל היום, 24 ביולי 2012 שי לוי, ‏מח"ט כפיר: "אין שום הבדל בינינו לחטיבת גולני", באתר ‏מאקו‏, 3 בספטמבר 2012 אמיר בוחבוט‏, "הלוחמים בכפיר סוללים לעצמם את הדרך", באתר וואלה, 15 במאי 2013 שי לוי, ‏מח"ט כפיר: "אין שום הבדל בינינו לחטיבת גולני", באתר ‏מאקו‏, 3 בספטמבר 2012 אלישיב שמשי, "ארדוף אויביי ואשיגם", הוצאת מודן והוצאת משרד הביטחון, 2019, עמוד 33, "התגייס לצה"ל בשנת 1986, התנדב לקומנדו הימי, עבר מסלול לוחם וקורס קצינים. לאחר הקורס עבר לשרת בגדוד 13 והיה מ"מ, מ"פ וסמג"ד" חנן גרינברג, "בחברון נפל האסימון: שלב האלימות נגמר", באתר ynet, 7 במאי 2010 אמיר בוחבוט, "לא יהיה מרחץ דמים", באתר nrg‏, 25 במרץ 2005 גל פרל פינקל‏, מפקד גדול מפצה בעוז רוחו על כל החסרונות, באתר וואלה, 14 באפריל 2019 עפרי שובל, בשנת 59' נרצח יאיר פלד, מפקד סיירת צנחנים. אבל מי רצח את רוצחיו? חשיפה, באתר הארץ, 16 בספטמבר 2010 מערכת אתר צה"ל, אל"מ אודי בן-מוחה מונה למפקד חטיבת "כפיר", באתר צה"ל (דרך ארכיון האינטרנט), 26 ביוני 2011 גילי כהן, המפקדים החדשים של גבעתי והצנחנים: מהמגזר הדתי-לאומי, באתר הארץ, 12 בנובמבר 2012 נחשפת מערכת המעקב של צה"ל, שמראה: 700 אלף פלסטינים כבר ברחו, באתר ynet, 17 באוקטובר 2023